Katus on maja üks vastutusrikkamaid konstruktsioone, kuna selle vastupidavusest sõltub maja iga ja ekspluatatsioonikindlus. Katus peab vastu võtma vihma, lume- ja tuulekoormusi ning aeg-ajalt ka inimeste liikumist. Seetõttu tuleb katused ehitada piisava jäikusega. Katuse pealmised kihid peavad vastu pidama suurtele temperatuurikõikumistele (suvisel perioodil päikese mõju ja talvel madalad temperatuurid) ning juhtima sadeveed katuselt ära sadevete süsteemi.
#000001
Puitelementmajade katused ehitatakse peamiselt kolmel viisil – sarikatest, ogaplaatühendustega fermidest või elementidest.
#000002
Sarikatest katuse ehitamine on traditsiooniline ehitusviis, mida tänapäeval tänu sarikate tehaselisele tootmisele on võimalik teostada efektiivsemsalt. Vaatamata sellele, et sarikate materjal on tehases kalibreeritud ning täpselt mõõtu lõigatud, on nendest katuse ehitamine siiski töö- ja ajamahukas. Seetõttu pakume katusekonstruktsioonina peamiselt katuseelemente. Kuid mõne keerulise kujuga katuse puhul on sarikatest ehitamine siiski ainuke moodus.
#000003
Kasutatavate materjalide aspektist on nii katuselementidest, sarikatest kui ka ogaplaatfermidest ehitatavate katuse konstruktiivne ülesehitus sarnane. Katuselementide puhul tehakse materjalide paigaldamise töö suures osas ära tehases.
#000004
Lamekatusele kavandatakse sageli ka katuseterrass, mis esitab konstruktsioonile lisanõudeid – inimestest tulenev koormus, katusekatte tallamiskindlus, lisakihtide (terrassi põrandaelemendid) ja katuseterrassi piirete vajadus ning eelnimetatud tarindite ohutu kinnitamise nõuded.
Lisatud joonis esitab põhimõttelist lahendust lamekatuse kohta.
#000007
Tehases toodetud katuseelementide maksimaalne laius on 2,4 m ja pikkus 12 m. Elementide maksimumõõdud on peamiselt määratletud transpordivahenditest tulenevate piirangutega, kuid arvestada tuleb ka tööohutusega nii tehases kui ehitusplatsil.
#000010
Katusekivide või -pleki puhul paigaldame tehases katuse aluskatte, mis kinnitatakse elementidele distantsliistuga. Peale katuseelementide paigaldamist saab ehitusobjektil alustada kivi- või plekiroovi ning vastava katusekattematerjali paigaldamist. Katusekatte materjalid paigaldab nende tarnija.
Lisatud joonis esitab põhimõttelist katuseelemendi lahendust kivi- või plekk-kattega katuse puhul.
#000012
Lisatud joonis esitab põhimõttelist lahendust ogaplaatfermidega katuse konstruktsioonist kivi- või plekk-kattega katuse puhul.
#000017